Gennadi Muravin

Gennadi Muravin (vene Геннадий Львович Муравин; 14. mai 1931 Belgorod, Nõukogude Liit – 8. november 2021 Helsingi, SoomeJukka Rislakki: Gennadi Muravin 1921–2021. Helsingin Sanomat 17.11.2021, B15 ) oli tõlkija ja kunstnik.

Ta lõpetas NSV Liidu Kunstide Akadeemia Moskva Kunstikooli ja 1957. aastal Eesti NSV Riikliku Kunstiinstituudi maalikunsti erialalERKI lõpetajad. Töötas toimetajana Üleliidulises Raadios, hiljem ajakirjade Moskva ja Lastekirjandus toimetustes. Aastatel 1976–1979 töötas Eesti NSV Riiklikus Vene Draamateatris kirjandusala juhatajana. Tõlkis alates 1960. aastast eesti kirjandust vene keelde – üle 150 eesti autorite teose,Postimees 29. aprill 2016 – Literatuursed õukonnaintriigid 1970. aastatest tõlkis vene keelde ka soome kirjandust.

Ta on töötanud Tallinnfilmis, kus oli dokumentaalfilmi "See on täiesti tõsine asi" (1982) stsenarist; tõlkis filmistsenaariume: "Tuli öös" (1973), "Röövpüüdjajaht" (1975), "Aeg elada, aeg armastada" (1976) ja "Jõulud Vigalas" (1980), samas filmis mängis ta ka ohvitser Schmidti.

Ta on avaldanud raamatu "Ebatsensuursed juhtumid : Sekeldused eesti raamatutega nõukogude ajal" (Tammerraamat 2016).

Kunstnikuna on ta illustreerinud raamatuid, näiteks Lev Tolstoi "Jutukesi" (1961), Sergei Aksakovi "Tulipunane lilleke" (1962), ja joonistanud karikatuure. Tema karikatuuridega on illustreeritud Ivan Krõlovi "Valitud valmid" (Eesti Riiklik Kirjastus, 1960). Samuti on ta kujundanud kompvekipabereid.

Viimased 20 aastat elas Gennadi Muravin Soomes ja pidas loenguid Helsingi Ülikoolis.

Viited

 Välislingid 
 KPD kirjastus – Autorid – Gennadi Muravin

Kategooria:Eesti karikaturistid
Kategooria:Eesti Kunstiakadeemia vilistlased
Kategooria:Sündinud 1931
Kategooria:Surnud 2021